open-index/open-wikipedia-markdown huggingface dataset:
கமால் கமலேஸ்வரன்

**கந்தையா கமலேசுவரன்** (*Kandiah Kamalesvaran*, பிறப்பு: நவம்பர் 13, 1934) உலகப் புகழ்பெற்ற ஆத்திரேலிய இசைஞர். **கமால்** (*Kamahl*) என்று மேற்கத்திய இசை உலகில் போற்றப்படுபவர்.

## வாழ்க்கைக் குறிப்பு
இவரது இயற்பெயர் *கந்தையா கமலேஸ்வரன்*. மலேசியாவில் கோலாலம்பூரில் பிறந்தவர். இலங்கைத் தமிழர்களான கந்தையா மயில்வாகனம், இளையதங்கம் ஆகியோரின் ஆறு பிள்ளைகளில் இரண்டாவதாகப் பிறந்து, கோலாலம்பூர் பிரிக்பீல்ட்ஸ் என்ற இடத்தில் வளர்ந்தார். தந்தை கோலாலம்பூர் இசைப்பள்ளி ஒன்றின் தலைமை ஆசிரியராகப் பணியாற்றினார். 1953 ஆம் ஆண்டு ஏப்ரல் மாதம் கமால் மலேசியாவில் இருந்து அவுஸ்திரேலியாவுக்கு உயர் கல்வி பெறுவதற்காக வந்தார். தெற்கு அவுஸ்திரேலியாவின் தலைநகரான அடிலெய்ட்டில் மன்னர் கல்லூரியில் (பெம்புரோக் பள்ளி) தமது படிப்பைத் தொடர்ந்தார். அப்போது கமாலுக்கு ஆங்கிலத்தில் சரளமாகப் பேச வராது. இனவெறி தாண்டவமாடிய காலம். வெள்ளை ஆஸ்திரேலியா கொள்கை தீவிரமாக அமுலில் இருந்த காலம் அது. கமால் கறுப்பு நிறம் கொண்டவர். இந்தச் சூழலில் கமால் தமது படிப்பை மேற்கொண்டார். பல இடர்களுக்கு மத்தியில் 1955 ஆம் ஆண்டு கமால் கல்லூரிப் படிப்பை முடித்துக் கொண்டார்.

## ரூபேட் மேர்டொக்கின் நட்பு
அடிலெய்ட்டில் பெரும் செல்வந்தராக விளங்கிய ரூபேட் மேர்டொக் (*Rupert Murdock*) அவர்களின் நட்புக்குரியவரானார். 1968 ஆம் ஆண்டு தொடங்கிய இந்நட்புறவு, கமாலுக்குத் துன்பங்கள் வந்தபோதெல்லாம் பேருதவியாக இருந்தது. 1962 ஆம் ஆண்டு கமால் அடிலெய்டில் இருந்து சிட்னிக்குப் புலம்பெயர்ந்தார். 1966 இல் அவுஸ்திரேலியாவின் நிரந்தரக் குடிமகனானார்.

## மேற்கத்திய இசையில் புகழ்
ரூபேட் மேர்டொக்கின் உதவியால் மேற்கத்திய இசையில் புகழ் பெற்றார். தனது முதலாவது ஆல்பமான *A Voice to Remember* சிட்னியில் 1967 இல் வெளியிட்டார். 1972 ஆம் ஆண்டு தென் அமெரிக்காவில் நடந்த அனைத்துலக இசை விழாவில் கமால் பங்கு கொண்டார். மேற்கத்திய இசைத்துறையில் சுமார் 50 ஆண்டு காலம் கோலோச்சி நூற்றுக்கணக்கான ஆல்பங்களை பலநாடுகளிலும் வெளியிட்டார். சமீபத்திய ஆல்பமான *Imagine the World in Unison* 2005 இல் வெளியிடப்பட்டது.

## விருதுகள்
* 1994 - *Order of Australia*, அவுஸ்திரேலியாவின் அதிஉயர் விருது.
* 1998 - *Australian father of the Year*
* 2004 - *அவுஸ்திரேலியாவின் நூற்றாண்டு விருது* இரண்டாம் எலிசபெத் மகாராணியிடமிருந்து பெற்றுக் கொண்டார்.
* 2006 - *Our Entertainers of the 20th Century* - அவுஸ்திரேலிய விருது.

## மேற்கோள்கள்

## வெளி இணைப்புகள்

* Kamahl.Com
* கமாலின் ஆல்பங்களின் தொகுப்பு 
* கமாலின் மலேசியா வாழ்க்கை, சில அரிய புகைப்படங்கள் 
* அவுஸ்திரேலிய ஏபிசி தொலைக்காட்சியில் கமாலின் நேர்காணல், 2005
* கமாலின் The Elephant Song 
* Kamahl performing `My Home` in 2015, தனது 80வது அகவையில் நியூகாசில் நகரில்
* Some information about Kamahl about when he was young in Malaysia, from the Victoria Institution
* Kamahl performing "My Home" in 2015 at the age of 80 in Newcastle NSW Australia

பகுப்பு:ஆத்திரேலியப் பாடகர்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:இசைக் கலைஞர்கள்
பகுப்பு:மலேசியத் தமிழர்
பகுப்பு:தெற்கு ஆத்திரேலிய நபர்கள்
பகுப்பு:தமிழ் இசைக்கலைஞர்கள்
பகுப்பு:இலங்கைத் தமிழ் ஆத்திரேலியர்கள்
பகுப்பு:ஆத்திரேலிய இந்துக்கள்
பகுப்பு:மலேசிய இந்தியர்கள்
பகுப்பு:மலேசிய இந்துக்கள்
பகுப்பு:இலங்கைத் தமிழ் இசைக்கலைஞர்கள்
புரந்தரதாசர்

**புரந்தரதாசர்** (*Purandara Dasa*) (பொ.ஊ. 1470–1564) *கருநாடக இசையின் தந்தை* எனப் போற்றப்படுகிறார்.
இவர் ஆரம்ப இசைப் பயிற்சிக்கான ஸ்வரவரிசைகள், ஜண்டை வரிசைகள், அலங்காரங்கள், கீதங்கள் முதலியவற்றை இயற்றியுள்ளார். *[[மாயாமாளவகௌளை]]* என்னும் இராகம் தான் ஆரம்பப் பயிற்சி பெறுவதற்கு ஏற்ற ராகம் எனத் தேர்ந்தெடுத்தவரும் இவரே.

## வாழ்க்கைக் குறிப்பு
புரந்தரதாசர் பொ.ஊ. 1470 ஆம் ஆண்டு கன்னட மாநிலத்தில் புரந்தடகட எனும் ஊரில் மத்மதோஸ்த பிராமண குலத்தில்  பிரபல்யமான செல்வந்தரான வரதப்பநாயக்கருக்கும் கமலாம்பாளுக்கும் மகனாகப் பிறந்தார். இவரின் இயற்பெயர், ஸ்ரீனிவாச நாயக் ஆகும். இவர் இளமையில் சீனப்பா என்ற பெயராலும் பின்பு திம்மப்பா, திருமலையப்பா என்ற பெயர்களாலும் அழைக்கப்பட்டார். பிற்காலத்தில் விட்டலர் மீது பக்தி ஏற்பட்டதால் *புரந்தரவிட்டலர்* எனும் பெயரும் வழங்குதலாயிற்று. தனது பெற்றோரை இருபதாம் வயதில் இழந்தார். தனது பதினாறாம் வயதில் சரஸ்வதிபாய் என்ற பெண்ணை திருமணம் செய்தார்.

தன் தகப்பனாரின் இரத்தின வியாபாரத்தையே தானும் தொடர்ந்து பெரும் செல்வம் ஈட்டி நவகோடி நாராயணன் என்னும் பெயருடன் விளங்கினார். இவர் தொடக்கத்தில் மிகவும் கருமியாகவும் பணமீட்டுவதிலேயே எண்ணமாகவும் இருந்தார். இப்படியிருந்த இவரை பக்தி வழிக்கு திருப்பியது ஒரு முக்கிய சம்பவமாகும். ஒரு சமயம் இவர் வயிற்று வலியால் அல்லலுற்றார். இதைப் போக்க யாராலும் முடியவில்லை. பண்டரிபுரத்தில் கோயில் கொண்டுள்ள விட்டலர் மீது நம்பிக்கை வைத்து மூன்று முறை தீர்த்தயாத்திரை செய்த பின் வயிற்று வலி நீங்கியது. தனது முப்பதாவது வயதில் ஞானோதயம் பெற்று பின்பு 1525 ம் ஆண்டு விஜயராச சுவாமிகளினதும், சத்திய தர்மதீர்த்த சுவாமிகளினதும் அருள் பெற்று புரந்தரதாசர் எனும் பெயர் பெற்றார்.இவர் **சங்கீத பிதாமகர்**,**ஆதி குரு** எனவும் அழைக்கப்படுகிறார்.

## இசைப் பணி
இவர் 475,000 கிருதிகளை செய்துள்ளதாக வாசுதேவ நாமாவளிய என்னும் உருப்படியில் குறிப்பிடப்பட்டுள்ளது.தற்போது 8000 உருப்படிகள் தான் எஞ்சியுள்ளது. இவரின் உருப்படிகள் கன்னடத்திலும் வடமொழியிலும் உள்ளன. இவரின் உருப்படிகளை *தாசர்வாள் பதங்கள்* என்றும் *தேவர் நாமாக்கள்* என்றும் குறிப்பிடுவதுண்டு. இவரது முத்திரை புரந்தரவிட்டல என்பது ஆகும். இலகுவான மொழியில் உள்ள இவரின் உருப்படிகளின் நடை மிகவும் எளிது. இவர் கீர்த்தனைகளில் வேதங்கள், உபநிடதங்கள் முதலியவற்றின் சாரம்சத்தைக் காணலாம். மாஞ்சிபைரவி, மாரவி, வசந்தபைரவி, சியாமகல்யாணி போன்ற அபூர்வராகங்களிலும் இவர் உருப்படிகள் செய்துள்ளார். இந்துஸ்தானி இசையிலும் சிறந்து விளங்கினார்.

## இறப்பு
இவரது கடைசிக்காலத்தில் சந்நியாச ஆசிரமத்தை அடைந்து 1564 ம் ஆண்டு தை மாதம் இரண்டாம் திகதி அமாவாசையன்று இப்பூவுலகை நீர்த்தார்.

## மேற்கோள்கள்


## வெளி இணைப்புகள்
*Biography of Purandara Dasa 
*Lyrics of songs by Purandara Dasa 
*Purandaradasa by  Dr. Jyotsna Kamat

பகுப்பு:1484 பிறப்புகள்
பகுப்பு:1564 இறப்புகள்
பகுப்பு:வாக்கேயக்காரர்கள்
பகுப்பு:கருநாடக இசைக் கலைஞர்கள்
பகுப்பு:வைணவ அடியார்கள்
பகுப்பு:கன்னடக் கவிஞர்கள்
பகுப்பு:இந்திய சமுதாய மறுமலர்ச்சியாளர்கள்
மொத்த உள்நாட்டு உற்பத்தி

ஒரு நிலப்பகுதியின் **மொத்த உள்நாட்டு உற்பத்தி** (*gross domestic product* அல்லது **GDP**) என்பது, அப்பகுதியின் பொருளாதாரத்தின் அளவை அறிய உதவும் அளவைகளுள் ஒன்றாகும். ஒரு குறிப்பிட்ட காலப் பகுதியுள், ஒரு ஒரு நிலப்பகுதியின் எல்லைக்குள் உற்பத்தி செய்யப்படுகின்ற மொத்தப் பொருட்களினதும், சேவைகளினதும் சந்தைப் பெறுமதியே மொத்த உள்நாட்டு உற்பத்தி என வரைவிலக்கணம் கூறப்படுகின்றது.

மொத்த உள்நாட்டு உற்பத்தி என்பதன் ஆங்கிலச் சுருக்கமான *ஜிடிபி* என்பதை  பரவலாக தனிசொல்லாகவே பயன்படுத்துவோரும் உண்டு. ஒரு நாட்டின் மொத்த உற்பத்தியை அளவிட உதவும் இச்சொல் ஓர் பகுதி அல்லது ஓர் தொழிற்றுறையை அளவிடவும் பயன்படுத்தப்படுகின்றது. ஏனெனில் இது விற்பனையை விட மதிப்புக் கூட்டலையே அளக்கின்றது; ஒவ்வொரு நிறுவனத்தின் நிகர மதிப்பும் கூட்டப்படுகின்றது. ( வெளிவரும் பொருட்களின் மதிப்பிலிருந்து அதனை உருவாக்க பயன்பட்ட மதிப்பைக் கழித்துப் பெறுவதாகும்).  காட்டாக, ஓர் நிறுவனம் இரும்பை வாங்கி அதிலிருந்து தானுந்து தயாரிக்கின்றது; இரும்பின் மதிப்பையும் தானுந்து மதிப்பையும் கூட்டினால் ஜடிபி இரட்டிப்பாக  எண்ணப்படும். எனவேதான் மொ.உ.உற்பத்தியில் மதிப்பு கூட்டல்கள் மட்டுமே கணக்கில் கொள்ளப்படுகின்றன. ஓர் நிறுவனம் அதே வெளியீட்டிற்கு தயாரிப்புச் செலவையோ பயன்படுத்தப்படும் பொருட்களையோ குறைத்தால்  மொ.உ.உ  மதிப்பு கூடுகின்றது. 

மொத்த உள்நாட்டு உற்பத்தி மதிப்பீடுகள் பொருளாதார வளர்ச்சியை காலாண்டுக்கு காலாண்டோ ஆண்டுக்கு ஆண்டோ ஒப்பிடப் பயன்படுத்தப்படுகின்றது. மேலும் பொருளாதாரக் கொள்கைகளின் வெற்றி/தோல்விகளை தீர்மானிக்கவும்  பொருளாதார பின்னடைவை கண்காணிக்கவும் பயன்படுத்தப்படுகின்றது. 

மொத்த உள்நாட்டு உற்பத்தியை அளப்பதற்கும், விளங்கிக் கொள்வதற்கும் பொதுவாகப் பயன்படுவது செலவின முறையாகும் (expenditure method). 

*மொ.உ.உ = [[நுகர்வு]] + முதலீடு + அரச செலவினங்கள் + (ஏற்றுமதி - இறக்குமதி)

இதனுள் மூலதனப் பண்டங்களின் தேய்வும் சேர்ந்திருப்பதன் காரணமாக *மொத்த உற்பத்தி* என்று குறிப்பிடப் படுகின்றது. இச் சமன்பாட்டில் நுகர்வும், முதலீடும் முற்றுப்பெற்ற பொருட்களினதும், சேவைகளினதும் மீதான செலவினங்களாகும். தற்காலத்தில் பொருளியலாளர்கள் நுகர்வை இரண்டு பகுதிகளாகப் பிரித்துக் கருதுகிறார்கள். அவை தனியார் நுகர்வு, [[பொதுத்துறைச் செலவினம்]] என்பனவாகும்.

== உள்நாட்டு உற்பத்தி எதிர் தேசிய உற்பத்தி ==

[[மொத்த தேசிய உற்பத்தி]] ( மொ.தெ.உ, *Gross National Product'') மொத்த உள்நாட்டு உற்பத்தியில் (மொ.உ.உ) இருந்து மாறுபட்டது. மொ.உ.உ ஒரு குறிப்பிட்ட நிலப்பகுதியின் அளிவீடு. இதற்கு புவியியல் எல்லைகள் உண்டு. ஆனால் மொ.தே.உ, உள்நாட்டு உற்பத்தி போலவே கணக்கிடப்பட்டாலும், அதற்குப் புவியியல் எல்லைகள் கிடையாது. எ.கா. ஒரு நாட்டின் மொ.உ.உ அந்நாட்டின் எல்லைகளுக்குள் உள்ள மக்கள் மற்றும் அமைப்புகளைக் கொண்டு மட்டுமே கணக்கிடப்படும். மொ.தே.உ கணக்கீட்டில் அந்நாட்டின் குடிமகன்கள் மற்றும் அவர்களது அமைப்புகள் அனைத்தும் ஏற்றுக் கொள்ளப்படும். (அவை நாட்டெல்லைக்கு வெளியே அமைந்திருந்தாலும்) மேலும் ஒரு நாட்டின் மொ.உ.உ கணக்கீட்டில் பிற நாட்டு குடிமகன்களின் அமைப்புகளும் நாட்டெல்லைக்குள் அமைந்திருந்தால் ஏற்றுக்கொள்ளப்படும் ஆனால் மொ.தெ.உ கணக்கீட்டில் அவை ஏற்றுக் கொள்ளப்படா.
## மேற்சான்றுகள்

பகுப்பு:பொருளாதார அளவீடுகள்
பறக்காத பறவை

**பறக்காத பறவைகள்** பரிணாம வளர்ச்சியின் மூலம் பறக்கும் திறனை இழந்த பறவைகள் ஆகும். நன்கு அறியப்பட்ட தீக்கோழிகள், ஈமியூ,, காசோவரிகள், ரியாக்கள், கிவிக்கள், பென்குயின்கள் உட்பட 60 க்கும் மேற்பட்ட பறக்காத பறவை இனங்கள் உள்ளன. மிகச்சிறிய பறக்க முடியாத பறவை *அணுகமுடியாத தீவு இரயில்* என்பதாகும், இதன் நீளம் 12.5 செ.மீ., எடை 34.7 கிராம். மிகப்பெரிய (கனமான மற்றும் உயரமான) பறக்காத பறவை, இது பொதுவாக வாழும் மிகப்பெரிய பறவை, தீக்கோழி (2.7 மீ, 156 கிலோ).

நியூசிலாந்திலேயே அதிக எண்ணிக்கையான பறக்காத பறவைகள் காணப்படுகின்றன. இதற்கான காரணம் சுமார் 1000 ஆண்டுகளுக்கு முன் மனிதன் அங்கு குடியேறாதவரை மூன்று வகையான வௌவால்களைத் தவிர வேறெந்த நிலத்தில் வாழும் பாலூட்டிகளும் காணப்படாமையாகும். பறக்காத பறவைகளின் பிரதான எதிரிகளாக பெரிய பறவைகளே காணப்பட்டன. ஆனால் மனிதக் குடியேற்றத்தின் பின் பெருமளவு பறக்காத பறவையினங்கள் அழிக்கப்பட்டுள்ளன. பெரிய ஓக், டோடோ போன்றவை அவற்றுள் சில.

பறக்காத பறவைகளைப் பிடித்து வளர்ப்பது இலகுவானது. ஏனெனில் அவற்றுக்கு கூண்டுகள் தேவையில்லை. தீக்கோழிகள் இறகு, தோல், இறைச்சி என்பவற்றைப் பெற்றுக் கொள்வதற்காகப் பண்ணைகளில் வளர்க்கப்படுகின்றன. உலகின் மிகப்பெரிய பறக்காத பறவை தீக்கோழி ஆகும். அதுவே உயிர்வாழும் பறவைகளுள்ளும் பெரியது.

## இவற்றையும் பார்க்கவும்
* அழிந்த பறவைகள்

## மேற்கோள்கள்

## வெளி இணைப்புகள்
* TerraNature pages on New Zealand flightless birds
* ''Kiwi'' in *Te Ara&nbsp;– the Encyclopedia of New Zealand*
ஜூலை 2006

* ஜூலை 18 - லெபனான் மீது இஸ்ரேல் இராணுவம் தாக்குதல்.(பிபிசி)
* ஜூலை 31 - ஈழப்போர்: திருகோணமலையில் இடம்பெற்ற கிளைமோர் தாக்குதலில் 19 இராணுவத்தினர் கொல்லப்பட்டனர். (தமிழ் நெட்)

பகுப்பு:2006 செய்திகள்
வளைய வலையமைப்பு

thumb|வளைய வலையமைப்பு

**வளைய வலையமைப்பு** என்பது கணினி வலையமைப்பில் ஒரு வகையாகும். இதில் ஒவ்வொரு கணினியும் மற்ற இரு கணினிகளுடன் இணைக்கப்பட்டிருக்கும். இவ்வாறு தொடர்ந்து கணினிகள் இணைக்கப்பட்டு ஒரு வளையத்தை உருவாக்குகின்றன. இதுவே வளைய வலையமைப்பு என்று அழைக்கப்படுகிறது. வளைய வலையமைப்பில் எந்த இரண்டு இணைப்பிற்கும் ஒரே வழியே உள்ளதால் ஓர் அந்தத்தில் (Node) உள்ள இணைப்பு பழுதடைந்தால் முழுவலையமைப்புமே பாதிப்படையும். கண்ணாடியிழைகளூடாகத் தரவுப் பரிமாற்றத்தில் (FDDI) வலையமைப்பில் பிழை ஏற்படும் போது மணிக்கூட்டுத் திசையாகவும் அதற்கு எதிர்த் திசையாகவும் தரவு அனுப்படுவதால் இந்தப் பிரச்சினை அங்கு இல்லை. இது C வளைய வலையமைப்பு அல்லது ஐபிஎம் டோக்கின் றிங் வலையமைப்பு எனப்படும் இங்கு பௌதீகரிதியாக (Physically) விண்மீன் வலையமைப்பு மாதிரி நடுவில் கணினி சுவிச்சுடன் இணைக்கப்பட்டிருக்கும் பின்னர் தர்க்கரீதியாக வளைய வலையமைப்பில் நடைமுறைப்படுத்தப்படும். 

பெரும்பாலான வலையமைப்புக்கள் மேலதிகமாக சுழலும் திசைக்கு எதிராகவும் ஓர் வலையமைப்பை ஏற்படுத்திக்கொள்ளும். 

## அநுகூலங்கள்
* பழைய வலையமைப்பில் எல்லாச் சாதனங்களுமே டோக்கின் (Token) ஐப் பெற்று அதை அநுப்பக்கூடிய வசதி.
* அதிக வேலைப் பழுவுள்ள வலையமைப்பில் விண்மீன் வலையமைப்பை விட வினைத்திறனாக இயங்கக்கூடியது. 
* டோக்கின் றிங் ஐப் பாவித்துப் பெரிய வலையமைப்பை உருவாக்கலாம். 
* ஒவ்வொரு கணினிக்கும் இடையிலான தொடர்பை நிர்வாகிக்க கணினி வழங்கி (சர்வர் server) தேவையில்லை.

## பிரதிகூலங்கள்
* ஒரு ஒழுங்காக வேலை செய்யாத கணினி அல்லது வலையமைப்பு அட்டை முழு வலையமைப்பிற்குமே பிரச்சினையை உண்டு பண்ணும். 
* இவ்வலையமைப்பில் இணைப்புக்களை நகர்த்துதல், சேர்த்தல் மற்றும் சாதனங்களை மாற்றுதல் வலையமைப்பைப் பாதிக்கும். 
* சாதாரண ஈதர்நெட் வலையமைப்பு அட்டையை விட இந்த வலையைமைப்பு அட்டை விலைகூடியது. 
* சாதாரண ஈதர்நெட் வலையமைப்பை விட இந்த வலையைமைப்பு மெதுவானது.

## மேலும் பார்க்க
* விண்மீன் வலையமைப்பு

பகுப்பு:கணினிப் பிணையமாக்கம்
இந்திய நாகம்

**இந்திய நாகம்**, இந்தியத் துணைக்கண்டத்தில் பரவலாகக் காணப்படும் நச்சுப் பாம்பாகும். ஏனைய நாகப் பாம்பினங்களைப் போலவே இந்திய நாகமும் எதிரிகளைத் தாக்கத் தயாராகும் போது எழுந்து படமெடுக்கும். இவை எறத்தாழ இரண்டு மீட்டர் நீளம் வரை வளரக் கூடியன. ஏப்ரல் முதல் ஜூலை மாதங்களுக்கிடையில் இவை முட்டை இடுகின்றன. ஒரு முறையில் 12 முதல் முப்பது முட்டைகள் இடப்படுகின்றன. இம்முட்டைகள் 48 முதல் 69 நாட்களில் பொரிக்கின்றன. பிறக்கும்போது 20 முதல் 30 சென்ரி மீற்றர் நீளமுடையனவாக இருக்கும் நாக பாம்புக் குட்டிகளது நச்சுப் பைகள் அவை முட்டையிலிருந்து வெளியேறும் போதே செயற்படக் கூடியன.

## மேலும் பார்க்க
* பெரும் நான்கு (இந்தியப் பாம்புகள்)
* நாகப்பாம்பு

பகுப்பு:நச்சுப் பாம்புகள்‎
பகுப்பு:தமிழ்நாட்டுப் பாம்புகள்

## மேற்கோள்கள்
மூலதனம் (நூல்)

right|thumb|டஸ் கேப்பிட்டல் நூலின் முன்னட்டை

***டஸ் கப்பிற்ரால்*** (Das Kapital) (தமிழில் - **மூலதனம்**, ஆங்கிலத்தில் - **Capital**) என்பது கார்ல் மார்க்ஸினால் ஜெர்மன் மொழியில் எழுதப்பட்ட அரசபொருளியல் சார்ந்த ஆராய்வுக் கட்டுரைகள் அடங்கிய நூலாகும். இந் நூலானது மூலதனம் பற்றி பொருளியலாளர்களினால் முன்வைக்கப்பட்ட கோட்பாடுகள், முதலாளித்துவம் பற்றிய மார்க்சின் ஆய்வுகள் போன்றவற்றை உள்ளடக்கமாகக் கொண்டுள்ளது.

இந்நூல் முதன்முதலில் தியாகு என்பவரால் தமிழில் **மூலதனம்** என்ற தலைப்பில் மொழியாக்கம் செய்யப்பட்டது.

### பதிப்பு
*டஸ் கப்பிற்ரால்* நூலின் முதல் பாகம் கார்ல் மார்க்சினால் 1867ஆம் ஆண்டு பதிப்பிக்கப்பட்டது. இரண்டாம், மூன்றாம் பாகங்கள் அவரின் உற்ற நண்பனான பிரெட்ரிக் ஏங்கல்ஸ் (Friedrich Engels) என்பவரால் தொகுத்து 1885 மற்றும் 1894 இல் வெளியிடப்பட்டது. நான்காவது பாகமான *Theories of Surplus-Value* ஆனது 1905-1910 காலப்பகுதியில் Karl Kautsky என்பவரால் தொகுத்து வெளியிடப்பட்டது.

## வெளி இணைப்புகள்
### Online editions
* Capital, Volume I: The Process of Production of Capital
* Capital, Volume II: The Process of Circulation of Capital
* Capital, Volume III: The Process of Capitalist Production as a Whole
* Capital, Volume IV: Theories of Surplus Value

### பிற இணைப்புகள்
* மூலதனம் என்னும் கலைப் படைப்பு எஸ். வீ. இராஜதுரை, தி இந்து 2017 அக்டோபர் 1
* Annotations, Explanations and Clarifications to Capital . Will help with understanding the early concepts.
* Wage Labour and Capital. An earlier document that deals with many of the ideas later expanded in Das Kapital.

### Synopses
* A synopsis of Capital by Engels (PDF document, 54 pages).
* A synopsis of Capital by Otto Ruhle (PDF document, 48 pages)

பகுப்பு:பொதுவுடைமை நூல்கள்
பகுப்பு:கார்ல் மார்க்சின் நூல்கள்
பகுப்பு:நூலட்டை விடுபட்ட நூல்கள்
பகுப்பு:மார்க்சீய நூல்கள்
பகுப்பு:1894 புத்தகங்கள்
ஜூன் 2006

### [[ஜூன் 15]], 2006
*முல்லைத்தீவில் இலங்கை அரச கிபிர் விமானம் குண்டுவீச்சு.  இலங்கை இந்திய நேரம் 11:43 அளவில் முல்லைத்தீவுப் பகுதியில் நுளைந்த கிபிர் விமானம் சுனாமியால் இடம்பெயர்ந்திருந்த நலன்புரி நிலையமான செல்வபுரம் வட்டுவாகலிலும், பின்னர் 11:57 அளவில் நுளைந்த கிபிர் மாத்தளனிலும் (இடம் உறுதிப்படுத்த இயலவில்லை) குண்டுகளை வீசியது. இதில் 5 அப்பாவித் தமிழ் மக்கள் காயமடைந்தனர்.
* எறிகணைத் தாக்குதல்கள் சம்பூரில் தாக்குதலகள் நிகழ்ந்ததாகத் தமிழ் நெட் தெரிவித்துள்ளது. புதினம் 

### [[ஜூன் 10]], 2006
* மன்னார் - வங்காலையில் ஒரே குடும்பத்தைச் சேர்ந்த 4 பேர் படுகொலை தமிழ்நெற்-ஆங்கிலம்

பகுப்பு:2006 செய்திகள்
சுன்னாகம்

**சுன்னாகம்** அல்லது **சுண்ணாகம்** (*Chunnakam*), இலங்கைத் தீவின் யாழ்ப்பாணக் குடாநாட்டில் உள்ள நகரங்களுள் ஒன்று. இதன் பழைய பெயர் **மயிலணி** ஆகும். ஏறத்தாழக் குடாநாட்டின் மத்தியில் அமைந்துள்ள இந்த நகரம் யாழ்ப்பாண நகரிலிருந்து, காங்கேசன்துறை துறைமுகப் பட்டினத்தை இணைக்கும் காங்கேசந்துறை வீதியில், 6 ஆவது மைலில் அமைந்துள்ளது. இதன் வடக்குப் பக்கத்தில் மல்லாகமும், தெற்கே உடுவிலும், மேற்கே கந்தரோடையும், கிழக்கே புன்னாலைகட்டுவனும் அமைந்துள்ளன.

இந்த நகரம் முக்கியமான வேளாண்மைப் பகுதிகளுக்கு மத்தியில் அமைந்துள்ளதால், சிறப்பாக வேளாண்மைச் சேவைகளுக்கான மைய இடமாகவும் திகழ்கின்றது. இங்கு அமைந்துள்ள காய்கறி மற்றும் வேளாண் உற்பத்திப் பொருட்களுக்கான சந்தை இப்பகுதியில் புகழ் பெற்றது.

## வழிபாட்டுத் தலங்கள்
அவற்றுள் சில:
* கதிரமலைச் சிவன் தேவஸ்தானம்
* மயிலணி அண்ணமகேஸ்வரர் ஆலயம்
* மயிலணி திருக்குடவாயில் ஸ்ரீ விஸ்வநாத சுவாமி ஆலயம் (மயிலணிச் சிவன் கோயில்)
* மயிலணிக் கந்தசுவாமி கோவில்
* மயிலணி ஸ்ரீ முத்துமாரி அம்மன் (வடலி அம்மன்) ஆலயம்
* சூளாணை ஞானவைரவர் ஆலயம்
* சுன்னாகம் பருத்திக்கலட்டி ஞானவைரவர் ஆலயம்
* சுன்னாகம் - தாழையடி ஸ்ரீ ஹரிஹரபுத்திர ஐயனார் ஆலயம்
* சுன்னாகம் சந்திரசேகரப் பிள்ளையார் கோவில்
* சுன்னாகம் வருஷப்புல ஶ்ரீ மகாமாரி அம்பாள் தேவஸ்தானம்
* சுன்னாகம் கிழக்கு ஊரிசாட்டி சிவபூதராஜர் தேவஸ்தானம்
* சுன்னாகம் ஶ்ரீ புவனேஸ்வரி அம்மன் தேவஸ்தானம் (முத்துக்கிருஷ்ணர் வீதி)
* சுன்னாகம் தெற்கு ஸ்ரீ சிவபூதராயர் தேவஸ்தானம்
* Chunnakam East Gnana Vairavar Temple
* அம்பனை ஞானவைரவர் தேவஸ்தானம்
* அம்பனை ஸ்ரீ காளியம்பாள் தேவஸ்தானம்
* அம்பனை நாககன்னி தேவஸ்தானம்
* சுன்னாகம் புகையிரத நிலைய அரசடி ஞானவைரவர் ஆலயம்
* சூராவத்தை முத்துமாரி அம்மன் ஆலயம்
* சுன்னாகம் புனித அந்தோனியார் ஆலயம்

## புகழ் பெற்ற சுன்னாகத்தவர்

* சுன்னாகம் குமாரசாமிப் புலவர்
* முத்துக்குமாரக் கவிராயர்
* வரத பண்டிதர்
* முருகேச பண்டிதர்
* குப்பிழான் ஐ. சண்முகன்

## இவற்றையும் பார்க்கவும்
* சுன்னாக எழுச்சி
* சுன்னாகம் தொடருந்து நிலையம்



## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கலப்பை (சஞ்சிகை)

**கலப்பை**  () , அவுத்திரேலிய நியூ சவுத் வேல்ஸ் மாநிலத்தில் உள்ள சிட்னி பல்கலைக்கழகத் தமிழ் மாணவர் அமைப்பினரால் ஜூலை 1994 இலிருந்து வெளியிடப்படும் காலாண்டு கலை இலக்கிய இதழாகும்.

”மனித மனங்களை உழுது, உலகத் தமிழர் தம் உணர்வை உயர்த்தி நிற்க வேண்டும்”, ”முக்கால நிகழ்வுகளையும் உள்ளடக்கிச் சமுதாய சீர்திருத்தத்திற்காகப் பாடுபட வேண்டும்” என்பது கலப்பையின் முக்கிய கோட்பாடாகும். இன்றைய தமிழ் இளைஞரின் தேவைகளைப் நிறைவு செய்யக்கூடிய ஆக்கங்களைக் கொண்டிருக்க வேண்டும் என்பதும் கலப்பையின் குறிக்கோளாகும்.

நூற்றுக்கும் மேற்பட்ட எழுத்தாளர்களின் ஆக்கங்களைத் தாங்கி வெளிவரும் கலப்பையின் வெளியீட்டுப் பணியை இப்போது "அவுஸ்திரேலியத் தமிழ்ப் பட்டதாரிகள் சங்கம்" என்ற அமைப்பு பொறுப்பேற்று நடத்துகின்றது.

## வெளி இணைப்புகள்
*விருபா தமிழ்ப் புத்தகத் திரட்டு

பகுப்பு:ஆத்திரேலியத் தமிழ் இதழ்கள்
எரியும் முட்செடி

**எரியும் முட்செடி**, என்பது யாத்திராகமம் நூலில் காணப்படும் ஒரு புதுமையாகும், யாவே கடவுள் மோசேயை, இஸ்ரவேலரின் எகிப்து அடிமை வாழ்விலிருந்து அவர்களை மீட்பதற்கான தலைவராக அழைக்கப் பயன்படுத்தினார்.

## யாத்திராகமம் நூலில் உள்ளவை
மோசே எகிப்தை விட்டு தப்பிவந்து எத்திரோவிடம் வாழ்ந்தபோது, ஆடுகளை மேய்த்து கொண்டிருக்கும் போது மலைமீது எரியும் முட்செடி ஒன்றை கண்டு மரம் மரம் வெந்துபோகமல் இருக்க கண்டு அதனருகே போனார். அப்போது கடவுளின் ஆவி முட்செடியின் நடுவிலிருந்து மோசேயை அழைத்து, அவர் நிற்பது புனித பூமி என்றும்,மோசேயின் பாதணிகளை அகற்றுமாறும் கட்டளையிட்டு, தன்னை "நான் ஆபிரகாமின் தேவனும் ஈசாக்கின் தேவனும் யாக்கோபின் தேவனுமாகிய உன் பிதாக்களுடைய தேவனாயிருக்கிறேன்" என அறிமுகப்படுத்தினார். 
பின்பு கடவுள் மோசேயை எகிப்துக்கு போய் அரசனிடம் பேசி இஸ்ரவேலரை விடுவித்து அவர்களை வாக்களிக்கப்பட்ட நாட்டுக்கு வழிநடத்துமாறு கட்டளையிட்டார்.
## வணக்கத் தளம்
இந்த சம்பவம் நடந்ததாக கருதப்படும் இடத்தில் இப்போது ஒரு ஆலயம் அமைந்துள்ளது. இங்கு இப்போது காணப்படும் முட்செடி மோசேக்கு கடவுள் தோன்றிய முட்செடியின் வழிவருவது என்பது நம்பிக்கையாகும். மோசேக்கு கடவுள் தோன்றிய மரம் இறந்துவிட்டது.

## உசாத்துணை

## வெளி இணைப்புகள்

* Icon of the Mother of God "the Unburnt Bush" திருவோவியம் and Synaxarion of the feast
* The Burning Bush History of the use of the burning bush symbol among Reformed churches

பகுப்பு:விவிலிய சொற்றொடர்கள்
பகுப்பு:கிறித்தவக் குறியீடுகள்
பகுப்பு:யூதக் குறியீடுகள்
பகுப்பு:விவிலிய நிகழ்வுகள்
பகுப்பு:எபிரேய விவிலிய நிகழ்வுகள்
இணுவில்

**இணுவில்** (*Inuvil*), இலங்கையின் வடமாகாணத்தில், யாழ்ப்பாண நகரத்துக்கு வடக்கில் சுமார் 5 மைல்கள் தொலைவில் அமைந்துள்ள ஓர் ஊர் ஆகும். இது யாழ்ப்பாணம் - காங்கேசன்துறை வீதியில் அமைந்துள்ளது. இவ்வீதி இந்த ஊரைக் கிழக்கு இணுவில், மேற்கு இணுவில் என இரு பகுதிகளாகப் பிரிக்கின்றது. இணுவிலுக்கு வடக்கில் உடுவிலும், கிழக்கில் உரும்பிராயும், தெற்கில் கோண்டாவிலும், மேற்குத் திசையில் சுதுமலையும் அமைந்துள்ளன. வேளாண்மைச் செய்கைக்கான சிறு தோட்டங்கள் நிறைந்துள்ள இவ்வூர் புகையிலைச் செய்கைக்குப் பெயர் பெற்றது.

அமெரிக்க மிஷனால் நிறுவப்பட்ட மகப்பேற்று மருத்துவமனையான மக்லியொட் மருத்துவமனை மிகவும் புகழ் பெற்றது. சில பத்தாண்டுகளுக்கு முன்பு வரை குடாநாட்டின் பல பகுதிகளிலிருந்தும் மக்கள் இம் மருத்துவ மனைக்குப் பெருமளவில் வந்தனர்.

அந்தவகையில் மிகவும் பெயர் பெற்ற இந்த புண்ணிய பூமியில் சித்தர் பெருமகனார்களும் அதிகமாக வாழ்ந்துவந்தனர் அவர்களுள் வடிவேலர் எனும் சித்தர் பெருமகனார் பரமானந்த வல்லி அம்மன் எனும் ஆலயத்தை பரிபாலித்து சில அற்புதங்களையும் செய்துகாட்டினார் என்பது செவிவழி கதையாக வந்தவை

மற்றும் பிரபல சித்த வைத்தியரான செல்லப்பா பரியாரியார் (அதாவது அந்தகாலத்தில் மருத்துவரை பரியாரியார் என்று கௌரவ அடைமொழி வைத்து கூறுவது வழக்கம்)  வாழ்ந்த புண்ணிய பூமி. வைத்தியர் பரம்பரையினர் சித்தர் பரம்பரையினர் வாழ்ந்த அற்புத பூமி.

ஆனாலும் இங்கு வாழ்ந்த ஆதிப் பரம்பரையினரின் வரலாற்றினை சரியான முறையில் இனங்காணமுடிவதில்லை என்பது கவலைக்குரியதொன்றாகும்.

## இணுவிலில் அமைந்த புகழ்பெற்ற பாடசாலைகள்
* இணுவில் மத்திய கல்லூரி
* இணுவில் இந்துக் கல்லூரி

## ஆளுமைகள்
* இணுவில் சின்னத்தம்பிப் புலவர் - இலக்கண, இலக்கிய நூலாசிரியர்
* ஆர். சிவலிங்கம் (உதயணன்) - சிறுகதை, புதின எழுத்தாளர்
* பண்டிதர் கா. செ. நடராசா, எழுத்தாளர், கவிஞர்
* இ. இரத்தினம், தமிழறிஞர், கவிஞர்
* சிதம்பர திருச்செந்திநாதன் - எழுத்தாளர்
* பண்டிதர் ச. வே. பஞ்சாட்சரம்
* சபா. ஜெயராசா
* ஆதிலட்சுமி சிவகுமார்
* வை. அநவரத விநாயகமூர்த்தி
*தம்பு சிவசுப்பிரமணியம்
### கலைஞர்கள்
* வீரமணி ஐயர் - இசை, நடனக் கலைஞர்
* வி. தெட்சணாமூர்த்தி - தவில் கலைஞர்
* ஏரம்பு சுப்பையா, பரதநாட்டியக் கலைஞர்
* உ. இராதாகிருஷ்ணன் - வயலின், வாய்ப்பாட்டு
* விஸ்வலிங்கம், தவில்
* வி. உருத்திராபதி - வாய்ப்பட்டு, நாதஸ்வரம், புல்லாங்குழல், ஆர்மோனியம்
* வி. கோதண்டபாணி - நாதஸ்வரம்
* கே. ஆர். சுந்தரமூர்த்தி - நாதஸ்வரம்
* கே. ஆர். புண்ணியமூர்த்தி - தவில்
* இணுவில் சின்னராசா - தவில்
* இணுவில் கணேசன் - தவில்
* க. சண்முகம்பிள்ளை, மிருதங்கக் கலைஞர்

## இணுவிலில் அமைந்துள்ள கோயில்கள்
புகழ் பெற்ற, பழமை வாய்ந்த இந்துக் கோயில்கள் பல இவ்வூரில் அமைந்துள்ளன. இவற்றுள் சிறப்பு வாய்ந்தவை வருமாறு:
* பரராஜசேகரப் பிள்ளையார் கோயில்
* இணுவில் காரைக்கால் சிவன் கோவில்
* சிவகாமி அம்மன் கோயில்
* செகராஜசேகரப் பிள்ளையார் கோயில்
* இணுவில் கந்தசுவாமி கோயில்
* பரமானந்தவல்லி அம்மன் ஆலயம் (இங்குதான் தவில்மேதை தட்சனாமூர்த்தி அவர்களுக்கு தவில் அரங்கேற்றம் நடைபெற்றது)
* மஞ்சத்தடி அருணகிரிநாத சிவசுப்பிரமணியர் திருக்கோவில்
* இணுவில் இளந்தாரி கோயில்
* இணுவில் அண்ணமார் கோயில்
* இணுவில் கிழக்கு கப்பனைப் பிள்ளையார் கோயில் (அரசோலைப் பிள்ளையார் கோயில் எனவும் வழங்கப்படுகின்றது)
*இணுவில் தெற்கு ஞானலிங்கேஸ்வரர் கோவில்
* இணுவில் வத்துவினி வைரவர் ஆலயம்
* இணுவில் வத்துவினி பிள்ளையார் ஆலயம்
* இணுவில் வத்துவினி கண்ணகா பரமேஸ்வரி ஆலயம்

## வெளி இணைப்புகள்
* இணுவில்
* இணுவில் கந்தசுவாமி கோயில்

## மேற்கோள்கள்



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
இணைய இணைப்பைப் பகிர்தல்

**இணைய இணைப்பைப் பகிர்தலானது** விண்டோஸ் மற்றும் லினக்ஸ் இயங்குதளங்களில் பொதுவாகப் பயன்படுத்தப்படுவதாகும். இது மைக்ரோசாப்ட் இயங்குதளங்களில் விண்டோஸ் 98 இரண்டாவது பதிப்பிலிருந்து அறிமுகப்படுத்தப்பட்டுள்ளது. இணைய இணைப்பைப் பகிரும் வழங்கியாக (சேவர்) வின்டோஸ் சேவர் 2003 வெப் எடிசன், டேட்டா செண்டர் எடிசன், இட்டானியம் எடிசன் போன்றவறை இயங்காது. இதுபோன்றே  வின்டோஸ் எக்ஸ்பி 64பிட்  பதிப்பும் சொதனையில் இருக்கும் வி்ன்டோஸ் எக்ஸ்பி சேவைப் பொதி 3  வழங்கியாகச் செயல்படுவதில் சில பிரச்சினைகள் அவதானிக்கப்பட்டுள்ள பொழுதிலும் தொடர்ந்தும் இணைய இணைப்பைப் பகிர்தல் செயற்படும்.  இதை விண்டோஸ் இது உள்ளூர் வலையமைப்பூடாக கணினிகளுக்கிடையில் இணைய இணைப்பானது பகிரப்படுவதாகும். இவ்வாறு இணைய இணைப்பை பகிரும் கணினியானது ஏனைய கணினிகளுக்கு IP முகவரிகளை வழங்குவதோடு, வலையமைப்பில் உள்ள ஏனைய கணினிகள் இணையத்தை அணுகும் போது உள்ளூர் IP முகவரிகளை இணைய இணைப்பை பகிரும் கணினியில் IP முகவரிகளாக மாற்றி இணைய இணைப்பில் உதவுகின்றன. இது நிறுவுதற்கு எளிதாக இருப்பினும் இணையத்தைப் பயன்படுத்துவதைக் கண்காணிப்பதோ மட்டுப்படுத்துவதோ IP முகவரிகள் வழங்குவதை விரும்பியவாறு மாற்றுவதோ இயலாது.

குறிப்பு:இரண்டு கணினிகள் மாத்திரமே இருந்தால் இரண்டு கணினியையும் குறஸோவர் (Cross-over) கேபிள் மூலம் இணைத்துவிடலாம் இதற்கு சுவிச் அவசியம் இல்லை.

## ஆதாரங்கள்




பகுப்பு:இணையம்
பகுப்பு:கணினிப் பிணையமாக்கம்
பொன். கணேசமூர்த்தி

**பொன். கணேசமூர்த்தி** (இறப்பு: ஆகஸ்ட் 4, 2006, யாழ்ப்பாணம்), தமிழ் ஈழ விடுதலைப் போராட்டத்துக்காக சாத்வீக வழியில் தன் சிறுவயது முதல் அயராது உழைத்து வந்து விடுதலை வரலாற்றில் இடம்பிடித்தவர்.

## குடும்ப விபரம்
இவருடைய மூன்றாவது மகன் மதனமௌலி (2ம் லெப்டினன்ட் இளஞ்செழியன்) போராட்டத்தில் வீரச்சாவடைந்தார்..

## நாடகத் துறையில்
பல்துறை கலை ஆற்றல் கொண்ட இவர் *வைகறை*, *இலங்கை மண்* , "பொன் பரப்பித்தீவு" ஆகிய வானொலி தொடர் நாடகங்களையும் தனி நாடகங்களையும் உருவாக்கி வழங்கியிருந்தார். விடுதலைக் கருத்துக்களை விதைப்பதற்காக அரங்க நாடகங்களும் பொன். கணேசமூர்த்தியினால் பாடசாலைப் பருவம் முதல் அரங்கேற்றப்பட்டுள்ளன.

*இன எழுச்சி* சஞ்சிகையின் ஆசிரியராக செயற்பட்டவர். *வரலாறு சொல்லும் பாடம்* என்ற நூலை உருவாக்குவதில் தீவிரமாக உழைத்து வந்தார். *மண்ணுக்காக* என்ற முழுநீள திரைப்படத்தையும் இவர் உருவாக்கினார்.

பொன் கணேசமூர்த்தியின் நெறியாள்கையில் உருவான பிரபலமான மேடை நாடகங்கள்:
* இரட்டை முகங்கள்
* சந்தன கட்டைகள் 
* சந்தனக்காடு

## வானொலிக் கலைஞர்
வில்லிசை, உரைவீச்சு உட்பட்ட பல்வேறுபட்ட வானொலி நிகழ்ச்சிகளை படைத்திருந்த இவர் பெருமளவிலான விடுதலைப் பாடல்களையும் உருவாக்கியுள்ளார். வானொலி, அரங்க திரைப்பட நடிகனாகவும் செயற்பட்ட இவர், பாடலாசிரியராகவும் நாவலாசிரியராகவும் கவிஞராகவும் பாடகராகவும் வில்லிசைக் கலைஞராகவும் சிறப்பாக செயற்பட்டு வந்தார்.

## இவரது பாடல்கள்/பாடல்கள் இடம்பெற்ற இறுவெட்டுகள்
* *வாழ்த்துங்கள் நெஞ்சங்களே...* (செஞ்சோலை)
* *சோலையிலே பாடும்...* (செஞ்சோலை)
* தமிழீழ மொட்டுக்கள்
* சூரியப் புதல்விகள்
* கடற்கரும்புலிகள் பாகம் 04
* *அடடா பகையே...* (கடற்கரும்புலிகள் பாகம் 05)
* *[[புலியொரு காலமும் பணியாது]]...*

## மரணம்
இவர் ஓகஸ்ட் 4, 2006 இல் யாழ்ப்பாணத்தில் இனந்தெரியாதோரால் சுட்டுக் கொல்லப்பட்டார்.

## மாமனிதர் விருது
தமிழீழ விடுதலைப் போராட்டத்தில் ஆற்றிய பங்களிப்புக்கு மதிப்பளித்து, படுகொலை செய்யப்பட்ட பொன். கணேசமூர்த்திக்கு தமிழீழ விடுதலைப் புலிகளின் தலைவர் வே. பிரபாகரன் மார்ச் 15, 2008 இல் மாமனிதர் விருது வழங்கி மதிப்பளித்தார்.

## வெளியிடப்பட்ட நூல்கள்
* *தூரம் தொடுவானம்* (நாவல்)
* *துளித்துளி வைரங்கள்* "Droplet Diamonds" (தமிழ்-ஆங்கில கவிதைத் தொகுதி)
* *எடுக்கவோ தொடுக்கவோ* (கவிதைத்தொகுதி)
* *இலங்கை மண்* (நாடகம், 2008)
* "துளித்துளியாய்.." (நாவல்)

## மேற்கோள்கள்


## வெளி இணைப்புகள்
* பொன். கணேசமூர்த்தி - வசந்தனின் பதிவு
* பொன். கணேசமூர்த்தியின் ஈழத்துப் பாடல் - வன்னியனின் பதிவு
* Bank Manager shot dead in Jaffna, employees protest
* Pon Ganeshamoorthy: a Tamil Nationalist
* இவரது புத்தகங்கள்

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:ஈழத்துப் பாடலாசிரியர்கள்
பகுப்பு:தமிழீழ விடுதலைப் போராட்டக் கலைஞர்கள்
பகுப்பு:மாமனிதர் விருது பெற்றவர்கள்
பகுப்பு:கவிஞர்கள்
பாஸ்கலின் விதி

**பாஸ்கலின் விதி** (*Pascal's law*) பாய்மங்களின் அழுத்தத்தைப் பற்றிய விதியாகும். இவ்விதியின் படி முழுவதும் திரவத்தால் நிரப்பப்பட்ட மூடிய கலனில் கொடுக்கப்படும் அழுத்தமானது கலனிலுள் அனைத்து கிடை பகுதியிலும் சம அளவில் இருக்கும். அவ்வழுத்தத்தால் உருவாகும் விசை கலனில் சமபரப்பில் சம அளவில் இருப்பதோடு கலனின் உட்பரப்பிற்கு செங்குத்தாகவும் அமையும். இவ்வழுத்தம் கொள்கலனின் வடிவத்தைப் பொறுத்ததல்ல. இவ்விதி பிரெஞ்சு கணிதவியலாளர் பிலைசு பாஸ்கல் என்பவரால் எடுத்துரைக்கப்பட்டது.

## வரைவிலக்கணம்

பாசுக்கலின் விதி பின்வருமாறு வரையறுக்கப்படுகிறது:

இவ்விதி கணித முறையில் பின்வருமாறு தரப்படும்:

: \Delta P =\rho g (\Delta h)\,

: என்பது நிலைநீர் அழுத்தம் (அனைத்துலக முறை அலகுகளில் இது பாசுக்கல் அலகில் தரப்படும்), அல்லது பாய்ம நிரல் ஒன்றின் இரு புள்ளிகளில் பாய்மத்தின் நிறியினால் ஏற்படும் அழுத்த வேறுபாடு ஆகும்.
:&rho; பாய்ம அடர்த்தி (கிலோகிராம் / கனமீட்டர்;
:g புவியீர்ப்பினால் ஏற்படும் ஆர்முடுகல் (மீட்டர்/செக்2;
: அளக்கப்படும் புள்ளியில் இருந்து பாய்மத்தின் உயரம் (மீட்டரில்).

## மேற்கோள்கள்

பகுப்பு:இயற்பியல் கோட்பாடுகள்
பகுப்பு:நீர்மநிலையியல்
யாவே

**யாவே** (*Yahweh*) என்பது யூதர்கள் தங்களது கடவுளின் எபிரேயப் பெயராக ஏற்றுக்கொள்கின்றார்கள். இது יהוה (யஹ்வே) என்ற எபிரேய மொழிப் பதத்தின் தமிழ் எழுத்துப் பெயர்ப்பாகும். எபிரேய மொழியில் உயிர் எழுத்துகள் கிடையாது. அது மெய்யெழுத்துகள் மட்டுமே கொண்டு எழுதப்படுகிறது, வாசிக்கும் போது தேவையான உயிரெழுத்துக்கள் சேர்த்து வாசிக்கப்படும். *யெஹ்வே* என்பது இறைநாமம்/திருநாமம்.

இறைவனின் திருநாமமான "யாவே", எபிரேய மொழியில் "இருக்கிறவர்" (*The Being*) அல்லது "வாழ்கிறவர்" என்று பொருள்படும். (கடவுள் மோசேயை நோக்கி, இருக்கின்றவராக இருக்கின்றவர் நானே என்றார். மேலும் அவர், ″ நீ இஸ்ரவேல் மக்களிடம், இருக்கின்றவர் நானே என்பவர் என்னை உங்களிடம் அனுப்பினார் என்று சொல்″ என்றார்.)

எபிரேய மொழியில் "எஹ்யே அஷெர் எஹ்யே" என்றால் "இருக்கின்றவராக இருக்கின்றவர் நானே" / "முன்பு இருந்த, இப்போது இருக்கின்ற, இன்னும் இருக்கப்போகின்றவர்" / முக்காலமும் கடந்தவர் என்று பொருள்படும்.

தமிழ்க் கிறிஸ்தவ விவிலியங்கள் இறைவனை *கர்த்தர்* அல்லது *ஆண்டவர்* என்று குறிப்பிடுகின்றன. இவ்வாறு கர்த்தர் அல்லது ஆண்டவர் என்று குறிப்பிடப்படும் சொல், மூல மொழியான எபிரேயத்தில் יְהֹוָה என்று இறைவனைக் குறிக்கும் நான்கெழுத்து சொல்லாகும். இதுவே ஆங்கிலத்தில் "YHWH" எனக் குறிக்கப்படுகிறது.

எபிரேய மொழிப்பிரதிகளில் இறைவனின் பெயர் நான்கு மெய்யெழுத்துக்களால் எழுதப்பட்டு அடோனை (ஆண்டவர்) என்று வாசிக்கப்படவேண்டியதாகக் குறிப்பிடப்பட்டுள்ளது. இன்னும் சில எபிரேய மொழிப்பிரதிகளில் பிரதிகளில், 'அடோனை' என்பதற்குப் பதிலாக "ஹஷெம்" (திருநாமம்) என்றும் குறிப்பிடப்பட்டுள்ளது.

ஆனால் இன்னும் சில இடங்களில் திருநாமத்தின் நான்கெழுத்து வார்த்தையுடன் அடோனையும் சேர்த்து எழுதப்பட்டுள்ளது. இவ்வாறான இடங்களில் திருப்பெயர் "ஏலோஹிம்" என்று வாசிக்கப்படவேண்டும் எனக் குறிப்பிடப்பட்டுள்ளது. முன்போல, திருப்பெயரின் நான்கு மெய்யெழுத்துக்களையும் ஏலோஹிமில் உள்ள உயிரெழுத்துக்களையும் இணைத்தால் கிடைப்பது "யெஹோவி".

யெருசலேம் தேவாலயத்தின் கருவறையில் பணியாற்றிய ஆசீர் அளிக்கும் குருக்களும், கோயில் தலைமை குருவும் (யோம் கிப்பூர் அல்லது கழுவாய் திருநாளின்போது) மட்டுமே திருநாமத்தை உச்சரிக்க அனுமதிக்கப்பட்டனர். தேவாலயம் இடிக்கப்பட்டபின் திருநாமம் உச்சரிக்கப்படவில்லை.

விவிலியம்:   ஒரே தேவனை/கடவுளைப் (யாவே) பற்றியும்  அந்த தேவனின் பரிசுத்தத்தைப் பற்றியும் கூறுகிறது. "நான் பரிசுத்தமாக இருப்பதைப்போல நீங்களும் பரிசுத்தராக இருங்கள்" என்கிறது. யாவே பெயர் விவிலியத்தில் 7,000 முறை எழுதப்பட்டுள்ளது.

யெகோவாவின் சாட்சிகள் எனும் ஒரு சமயப்பிரிவு காலப்போக்கில் இப்பெயரில் உருவானது. பலரால் இச்சமயம் ஏற்றுக்கொள்ளப்படாவிட்டாலும் சிலரால் ஏற்றுக்கொள்ளப்படுகிறது. இந்த கொடிய உலகம் இறைவனால் மீண்டும் சொர்க்கமாக மாற்றப்படும் என்று இவர்கள் நம்புக்கின்றனர்.

## மேற்கோள்கள்


## வெளி இணைப்புகள்
* கத்தோலிக்க கலைக்களஞ்சியம் - 
* அருள்வாக்கு

பகுப்பு:யூதம்
பகுப்பு:விவிலியம்
பகுப்பு:எபிரேய விவிலியத்தில் உள்ள கடவுள்கள்
பகுப்பு:நடுவண் கிழக்குத் தெய்வங்கள்
ஈசாக்கு

**ஈசாக்கு** என்பவர் விவிலியத்தின்படி, இஸ்ரயேலரின் முதுபெரும் தந்தையர் மூவரில் ஒருவராவார். இவர் ஆபிரகாம் மற்றும் சாராள் ஆகியோரின் மகனும் யாக்கோபுவின் தந்தையுமாவார். இவரது வரலாறு தொடக்கநூலில் கூறப்பட்டுள்ளது.

## பெயர்
ஈசாக்கின் தாயான சாராள் தான் குழந்தையைப் பெறப்போவதாக இறைத்தூதர் ஆபிரகாமிடம் சொல்வதை கேட்டு தான் முதியவளாக இருந்தபடியால் நகைத்தார். இதனால் குழந்தையை பெற்றவுடன் நகைத்தல் எனப் பொருள்படும் வகையில் ஈசாக்கு என பெயரிட்டார்.

## வாழ்க்கைக் குறிப்பு
ஈசாக்கு ஆபிரகாமுக்கும் சாராளுக்கும் பிறந்த ஒரே குழந்தையாகும். அவ்ர்கள் இருவரும் மிக முதியவராக இருந்த போது ஈசாக்கு பிறந்தார். குழந்தை பிறந்து எட்டாவது நாளில் அபிரகாம் குழந்தைக்கு விருத்த சேதனம் பண்ணினார். ஈசாக்கு பால்குடி மறந்த நாளிலே ஆபிரகாம் பெரிய விருந்து ஒன்றைக் கொடுத்தார்.

சாராள், அபிரகாமுக்கு ஆகார் என்ற எகிப்திய அடிமை பெண் மூலமாக பிறந்திருந்த மகனான இஸ்மவேல் மூலம் தனது மகனுக்கு எதிர்காலத்தில் வரக்கூடிய பிரச்சினைகளை எண்ணி அவர்களை விரட்டி விடுமாறு ஆபிரகாமை வேண்டினார். கடவுளும் ஆபிரகாமுக்கு இதையே சொல்ல ஆபிரகாம் அவர்களை வீட்டைவிட்டு வெளியேற்றி விட்டார்.

ஈசாக்கு வளர்ந்து சுமார் 25 ஆவது அகவையை அடைந்தபோது, கடவுள் அபிரகாமை சோதிக்கும் நோக்கில், ஈசாக்கை பலியிட கட்டளையிடுகிறார். ஆபிரகாம் கடவுள் காட்டிய இடத்துக்குச் சென்று ஈசாக்கை கட்டி பலியிட ஆயத்தமான போது, இறைத்தூதர் ஆபிரகாமை தடுத்தார்.

ஈசாக்கின் 40ஆவது அகவையில் ஆபிரகாம் தனது சேவகரான எலியேசரை மொசபத்தேமியாவில் உள்ள தனது மைத்துனரான லாபான் வீட்டுக்கு அனுப்பி, ஈசாக்கு ஒரு மனைவியை தேடினார். ரெபேக்கா ஈசாக்கின் மனைவியாக அனுப்பப்பட்டார். ஈசாக்கு ரெபேக்காவை மணந்தார். சில காலம் குழந்தையற்றிருந்த ரெபேக்கா கர்பவதியாகி இரட்டைக் குழந்தைகளைப் பெற்றார். அவர்களுக்கு ஏசா,யாக்கோபு என பெயரிட்டார். ஏசா ஈசாக்கின் ஆதரவையும் யாக்கோபு ரெபேக்காளின் ஆதரவையும் பெற்றனர்.

ஈசாக்கு முதியவனான போது (அகவை 137) அவரது கண் பார்வை மிகவும் குன்றிக் காணப்பட்டது. அப்போது தனது மகன்களை ஆசிர்வதிக்கும் நோக்கில் மூத்தவனான ஏசாவை அழைத்தார், ஏசா அப்போது வேட்டையாட சென்றிருந்தார் இவ்வாய்ப்பைப் பயன்படுத்தி ரெபேக்காள் யாக்கோபை அனுப்பி மூத்த புதல்வனுக்குறிய ஆசீர்வதத்தை பெற்றுக் கொள்ள வைகிறாள். ஏசா வந்தபோது நடந்த்தை அறிந்த ஈசாக்கு ஏசாவுக்கு இரண்டாவது பிள்ளைக்காண ஆசிவாததை மட்டுமே கொடுக்கிறார். இதன் பிறகு சிலகாலம் வாழ்ந்த ஈசாக்கு தனது 180 ஆவது அகவையில் மரித்தார் அவரை அவரது புதல்வர்கள் இருவரும் அடக்கம் செய்தனர்.

## குடும்ப மரம்

## உசாத்துணை


பகுப்பு:பெருந்தந்தையர்கள்
பொதுவுடைமை அறிக்கை

right|300px|கம்யூனிஸ்ட் அறிக்கை

**பொதுவுடமை அறிக்கை** (*The Communist Manifesto*, டொய்ச்: *Das Manifest der Kommunistischen Partei* அல்லது பொதுவாக **பொதுவுடமை அறிக்கை**) எனப்படுவது 1848ம் ஆண்டு கம்யூனிஸ்ட் லீக் என்கிற ரகசியமாக செயல்பட வேண்டியிருந்த அமைப்பின் தத்துவார்த்த நடவடிக்கை வேலைத் திட்டமாக கார்ல் மார்க்ஸ் மற்றும் பிரெட்ரிக் ஏங்கல்ஸ் ஆல் இணைந்து எழுதப்பட்ட  அறிக்கை ஆகும். இவ்வறிக்கை 
கம்யூனிஸ்ட் லீக்-ன் நோக்கம் மற்றும் நடவடிக்கைகள் என்பவற்றை விவரிப்பதுடன், முதலாளித்துவத்தினை வீழ்த்துவதற்கும், பொதுவுடமை சமூகத்தினை உருவாக்கும் பாட்டாளி வர்க்க புரட்சியை உண்டு பண்ணுவதற்குமான முன்னெடுப்புக்களை பரிந்துரைக்கின்றது. இதன் காரணமாக இவ்வறிக்ககை உலக அரசியல் நடவடிக்கையில் மிக்க செல்வாக்கை செலுத்துகின்றது.

**'உலக தொழிலாளர்களே ஒன்றுபடுங்கள்**' (Working men of all countries, unite!) என்பது இவ்வறிக்கையின் புகழ்பெற்ற வாசகம் ஆகும்.

## பதிப்பு
**கம்யூனிஸ்ட் அறிக்கை** முதலில் 1848 இல் ஜெர்மன் மொழியில் வெளியிடப்பட்டது. ஆங்கிலத்தில் 1850 ஆம் ஆண்டு ஹெலன் மெக்ஃபார்லேன் (Helen MacFarlane) என்பவரால் மொழிபெயர்க்கப்பட்டது. இன்றுவரை பல மொழிகளில் மொழிபெயர்க்கப்பட்டுள்ளது.

## முகவுரைகள்
பொதுவுடமை அறிக்கை ஏழு முகவுரைகள் கொண்டது. இவற்றில் 1872, 1882 ஆகிய இரண்டு முகவுரைகளும் மார்க்ஸ், எங்கெல்ஸ் ஆகிய இருவராலும் எழுதப்பட்டவை. இதர ஐந்து முகவுரைகள் 1883, 1888, 1890, 1892, 1893 ஆகிய ஆண்டுகளில் மார்க்சின் மறைவிற்குப் பிறகு  எங்கெல்சால் மட்டும் எழுதப்பட்டவை.
### 1872
மார்க்ஸ் - எங்கெல்ஸ் இருவரும் முதன்முறையாக 1872 ஆம் ஆண்டு தான் அறிக்கை வெளிவந்து 25 ஆண்டுகளுக்குப் பிறகு தான் ஒரு முகவுரையை எழுதினார்கள். அதில் கடந்த 25 ஆண்டுகளில் நிலைமைகள் எவ்வளவு தான் மாறியிருப்பின் இந்த அறிக்கையில் குறிக்கப்படும் பொதுக் கோட்பாடுகள் ஒட்டுமொத்தத்தில் என்றும் போல் இன்றும் சரியானவே என்று குறிப்பிடுகின்றனர்.

## மேற்சான்றுகள்

## மூலம்
* கம்யூனிஸ்ட் கட்சி அறிக்கை (மார்க்ஸ்-எங்கெல்ஸ்) http://www.tncpim.org/?q=content/communist-manifesto-tamil  
* கம்யூனிஸ்டுக் கட்சி அறிக்கை (தமிழில்) - தமிழாக்கம்: மு.சிவலிங்கம் from the Marxists Internet Archive
* Full text of the English edition of 1888 from the Marxists Internet Archive
* Free audiobook from LibriVox (Also available in German)
* A Marxism resource page
* Only remaining page of the first draft of the Manifesto in Marx's handwriting from the Marx papers at the International Institute of Social History.
* Images of English versions
* In Defence of Marxism

பகுப்பு:பொதுவுடைமை நூல்கள்
பகுப்பு:இடாய்ச்சு நூல்கள்
பகுப்பு:கார்ல் மார்க்சின் நூல்கள்
பகுப்பு:அரசியல் நூல்கள்
இந்தியக் குயில்

*குயில் என்ற பெயரில் வெளிவந்த இதழ் பற்றி அறிய [[குயில் (இதழ்)]] பக்கத்தைப் பார்க்கவும்.*
* "ஆசியக்குயில்" பற்றி பார்க்க குயில் (ஆசியக் குயில்) பக்கத்தைப் பார்க்கவும்.

**இந்தியக் குயில்** (*Cuculus micropterus*) தென்னாசிய நாடுகளான இந்தியா, இலங்கை போன்ற நாடுகளில் காணப்படும் **குயில்** இனமாகும். குயில்கள் கூடு கட்டாமல் பிற பறவைகளின் கூடுகளில் முட்டையிடுபவை. இந்தியக் குயில்கள் பெரும்பாலும் காகக் கூடுகளில் முட்டையிடுகின்றன. முட்டையின் நிறம் வெளுப்பான பச்சை. குயிற் குஞ்சுகள் முதலில் பொரிப்பதோடு வேகமாகவும் வளர்கின்றன. இந்தியக் குயில் 33 சென்டி மீட்டர் வரை வளர்கிறது.

## உணவு

ஆல், அத்திப்பழங்களை முதன்மையாக உண்ணும். பூச்சிகளையும் மயிர்க்கொட்டிகளையும் உண்கிறது. குயில்கள் பெரிதும் பழங்களையே விரும்பி உண்ணுகின்றன. புதர்களிலுள்ள குற்றுச் செடிகளின் பழங்களையும் உண்ணும். கம்பளிப் புழுக்களையும், பூச்சிகளையும் உண்ணும். இதன் உடலினுள் நிறைய கொழுப்பு சேமிக்கப்பட்டிருக்கும். இதனால்தான் சுவையான இதன் ஊனை மக்கள் விரும்பி உண்ணுகிறார்கள்.

## உடலமைப்பு
குயில் காகத்தைவிட சற்று சிறியது. ஆனால், உருண்டு திரண்டிருக்கும். பார்ப்பதற்கு அழகாக இருக்கும். வால் நீண்டிருக்கும். ஆண் குயில் கறுப்பாக இருக்கும். பெண் குயிலின் அடிப்படை நிறம் வெள்ளை. ஆனால், உடல் முழுவதும் கறுப்புத் திட்டுகள் முத்து முத்தாகக் காணப்படும். குயில்கள் காடுகள், வீட்டுத் தோட்டங்கள், தோப்புகளில் (மா, தென்னை, புளி, பலா) காணப்படுகின்றன.

## வாழ்க்கை
பொதுவாக, குயில்கள் தனியாகப் பறந்து செல்லும். கிளிகள் போன்று கூட்டமாகப் பறந்து செல்லாது. ஆண் குயிலை எளிதில் பார்க்கலாம். பெண் குயிலை அரிதாகவே பார்க்க முடியும். மரக்கிளைகளின் ஊடே மறைந்திருக்கும். ஆண், பெண் இரண்டுமே வெட்கப்படும் பறவைகள் சோம்பேறிப் பறவைகள். மரங்களில் மறைந்திருந்து தூங்கிக்கொண்டிருக்கும். குயில் அழகாக பாடும் பறவை. அதிகாலையில் முதலில் பெண்குயில் பிங், பிங் என்றும் உ..ஓ..உ..ஓ..உ..ஓ.. என்று ஆண் குயில் பதிலும் பாடும். பெண்குயில் எத்தனை முறை பாடுகிறதோ அத்தனை முறை ஆண் குயிலும் பதிலுக்கு பாடும். அதிகாலையில் தான் இந்தப் பாடல் ஒலி கேட்கும். பகலில் ஆண் குயில் மட்டுமே பாடும்.குயில்கள் இந்தியா, பங்களாதேஷ், பாகிஸ்தான், இலங்கை, மியான்மர் ஆகிய நாடுகளிலும் வாழ்கின்றன.

## இனப்பெருக்கம்
குயில்களுக்கு கூடு கட்டத் தெரியாது. குயில்கள் காகத்தின் கூட்டில் முட்டையிடும். சில சமயங்களில் கரிச்சான் கூடுகளிலும் முட்டை இடுவது உண்டு. காகம் குயிலின் முட்டையை அடைகாத்து குஞ்சு பொரிக்கும். சில காலங்களில் குஞ்சு பொரிக்கத் தொடங்கும். அப்பொழுது காகம் அது குயில் என்று தெரிந்து அதை கலைத்துவிடும். குயில் குக்கூஸ் என்ற குடும்பத்தைச் சார்ந்த பறவை. குக்கூஸ் இன பறவைகள் அனைத்தும் பிற பறவைகளின் கூடுகளில் முட்டையிடுபவை. குயில் இனப்பெருக்கம் செய்யும் காலம் ஏப்ரல் - ஆகஸ்ட். காகம் ஏப்ரல் - ஜூன் மாதங்களில் முட்டையிடும். குயிலின் முட்டை இளம் சாம்பல் பச்சை நிறம். காகத்தின் முட்டை நிறம் இளம் நீல-பச்சை. ஆனால், குயிலில் முட்டைகள் காகத்தின் முட்டையை விட சிறியது.

## துணை நூற்பட்டியல்
* 

## மேற்கோள்கள்


பகுப்பு:குயில்கள்
பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
பகுப்பு:கிழக்காசியப் பறவைகள்
பகுப்பு:தென்கிழக்காசியப் பறவைகள்
தொழிற்துறை நீர்ம இயக்கவியல்

**தொழில்துறை நீர்ம இயக்கவியல்** என்பது இயந்திரப் பட்டறைகள், கனரக வாகனங்கள், கப்பல்கள், கட்டுமான இயந்திரங்கள், நிலபெயர்ப்பு இயந்திரங்கள் போன்ற துறைகளில் நீர்ம இயக்கவியலின் பங்கினை ஆயும் இயல் ஆகும்.

பகுப்பு:நீர்மவியல்
மெக்கா கோலா

**மெக்கா கோலா** ஒரு வகை கோலா மென்பானமாகும். அமெரிக்க எதிர்ப்பு உணர்வு கொண்ட வாடிக்கையாளர்களைக் கவரும் விதத்தில் அமெரிக்க மென்பானங்களான கொகா கோலா, பெப்சி போன்றவற்றுக்குப் பதிலாக அறிமுகமான பானம் இதுவாகும். இஸ்லாமியர்களின் புனித நகரான மெக்கா என்பதை பெயரில் கொண்டிருக்கும் இவ்வகைப் பானம் மத்திய கிழக்கு நாடுகளிலும் ஆசியா, ஆப்பிரிக்கா மற்றும் ஐரோப்பாவின் சில பகுதிகளிலும் விற்பனையாகிறது. இப்பானம் முதலில் பிரான்சில் அறிமுகமானது என்பது குறிப்பிடத்தக்கது.

## இவற்றையும் பார்க்கவும்
* கொகா கோலா
* பெப்சி

## வெளி இணைப்புகள்
* மெக்கா கோலா வலைத்தளம்

பகுப்பு:பானங்கள்
பகுப்பு:பிரெஞ்சு நிறுவனங்கள்
கொக்கக் கோலா

**கொகா கோலா** (*Coca-Cola*) உலகின் பிரபலமான கோலா மென்பானங்களில் ஒன்றாகும். இது முதன்முதலில் 1884 இல் தயாரிக்கப்பட்டது. இது முதன் முதலில் மருத்துவர் பெம்பர்டன் என்பவரால் ஒரு மருந்தாகவே கண்டுபிடிக்கப்பட்டது. பின்னர் இதனை இவர் விற்கத் தொடங்கினார்.1892இல் கொக்காக் கோலா நிறுவனம் தொடங்கப்பட்டது.1894 இல் ஆசா கிரிக்ஸ் கேன்டலரால் வாங்கப்பட்டது. இதன் தலைமை அலுவலகம் அமெரிக்காவின் அட்லாண்டாவில் அமைந்துள்ளது.

## இவற்றையும் பார்க்கவும்
* பெப்சி
* மெக்கா கோலா
*டயட் கோக்

## வெளி இணைப்புகள்
* கொகா கோலாவின் அதிகாரப்பூர்வ வலைத்தளம்

பகுப்பு:பானங்கள்
பகுப்பு:அமெரிக்கக் கண்டுபிடிப்புகள்
பெப்சி

**பெப்சி (Pepsi)** உலகின் பிரபலமான கோலா மென்பானங்களில் ஒன்றாகும். இது பெப்சிகோ நிறுவனத்தால் உற்பத்தி செய்யப்பட்டு உலகெங்கும் விற்பனையாகிறது. Caleb Bradham என்பவரால் 1890களில் தயாரிக்கப்பட்ட இப்பானம் 1898 ஆகஸ்ட் 28 அன்று பெப்சி எனப் பெயரிடப்பட்டது.
## வரலாறு
அமெரிக்காவின் வடக்கு கரோலினா பகுதியில் காலேப் பிராட்ஹாம்  என்னும் மருத்துவர் இருந்தார்.பல சோதனைகளை செய்து1993-இல் பிராட்ஸ் டிரிங் (Brad's drink) என்று தன் பெயர் கொண்ட பானத்தை அறிமுகம் செய்தார்.  ஐந்து ஆண்டு கடும் முயற்சி, பானம் மக்களிடம் எடுபடவில்லை. கொக்கோ கோலா பானியில் 1898இல் தன் பானத்துக்கு பெப்சி கோலா என்று பெயர் மாற்றினார். அடுத்த 30ஆண்டுகள் பெப்சி கோலாவுக்கு சோதனையான காலம். 1923,1931,1933, ஆகிய மூன்று ஆண்டுகளும் நிறுவனம் திவாலானது. புதிய முதலாளிகள் கையில் மறு பிறப்பெடுத்தது.
## திருப்பு முணை
1929 முதல் 1942 வரை, அமெரிக்காவில் பொருளாதார வீழ்ச்சி அப்போது ஆறரை அவுன்ஸ் கொண்ட போத்தல்களில்   கொக்கோ கோலா விற்பனை ஆகிவந்தது. ஒரு போத்தல் விலை ஒரு நிக்கல் (1டாலருக்கு 20 நிக்கல்கள்) அதே ஒரு நிக்கலுக்கு 12 ஆவுன்ஸ் போத்தலை பெப்சி அறிமுகப்படுத்தியது.  பொருளாதார வீழ்ச்சி காலத்தில் கொக்கோ கோலா-வின் விலையில் பாதிவிலையில் பெப்சிகிடைத்ததால், ஏராளமானோர் கொக்கோ கோலாவிலிருந்து பெப்சிக்கு மாறினர். கொக்கோ கோலா சுதாரிப்பதற்குள், இக்கால கட்டத்தில் பெப்சியின் சுவைக்கு பலர் பழகிவிட்டனர். அதன் பிறகு பெப்சி கொக்கோ கோலாவுக்கு இணையாக வளர்ந்துவிட்டது.,

## இயற்கை வளங்களை உறிஞ்சுதல்

தமிழக சூழிலில் தாமிர பரணி ஆற்றின் நீரை 99 ஆண்டுகளுக்கு குத்தகை எடுத்துள்ளது. இதற்கு இந்நிறுவனம் அளித்துள்ள குத்தகைத் தொகை வெறும் ரூ. 3600 மட்டுமே.

## இவற்றையும் பார்க்கவும்
* கொகா கோலா
* மெக்கா கோலா

## மேற்கோள்கள்

## வெளி இணைப்புகள்

* பெப்சி வலைத்தளம்

பகுப்பு:பானங்கள்
பகுப்பு:பன்னாட்டுப் பெருநிறுவனங்கள்
புரிந்துணர்வு ஒப்பந்தம்

**புரிந்துணர்வு ஒப்பந்தமானது (MOU)** இரண்டு சாரரிற்கிடையிலான ஓர் சட்டபூர்வமான ஆவணமாகும். இது ஓர் பொதுவான கொள்கைகளை முன்னெடுப்பதற்கு உதவுகின்றது.

## எடுத்துக்காட்டுகள்
இலங்கையில் **புரிந்துணர்வு ஒப்பந்தமானது** இலங்கை அரசாங்கத்திற்கும் தமிழீழ விடுதலைப் புலிகளுக்கும் இடையில் 22 பெப்ரவரி 2002ஆம் ஆண்டு வவுனியா அன்றை அரச அதிபர் (இன்றை யாழ்ப்பாண அரச அதிபர்) கணேஷ் முன்னிலையில் வவுனியா கச்சேரியில் (மாவட்டச் செயலகத்தில்) கைச்சாத்திடப்பட்டது. பின்னர் 15 ஜனவரி 2008 முதல் இவ்வொப்பந்தமானது கைவிடப்பட்டது.

பகுப்பு:சட்டம்
ஒட்டகச் சிவிங்கி

**ஒட்டகச் சிவிங்கி** () ஆபிரிக்காவில் காணப்படும் பாலூட்டியாகும். உலகின் மிக உயரமான விலங்கினம் இதுவாகும். ஆண் ஒட்டகச் சிவிங்கிகள் 16 முதல் 18 அடி உயரமும் (4.8 முதல் 5.5 மீற்றர்) 900 கிலோ கிராம் வரை நிறையும் கொண்டவையாக வளர்கின்றன. பெண் ஒட்டகச் சிவிங்கிகள் ஆண்களைவிடப் பொதுவாக உயரத்திலும் நிறையிலும் குறைந்தவை.

ஒட்டகச் சிவிங்கிகளின் அடி வயிற்றைத் தவிர  ஏனைய உடல் முழுதும் புள்ளிகள் காணப்படுகின்றன. புள்ளிகளின் அமைப்பு ஒவ்வொன்றுக்கும் தனித்துவமானவை. இவை நீண்ட நீல நிற நாக்கினைக் கொண்டுள்ளன. இவற்றின் முன்னங்கால்கள் பின்னங்கால்களைவிட 10 சதவீதம் நீளமானவை. இவற்றின் இதயம் 10 கிலோ கிராம் நிறையுடையது.

ஒட்டகச் சிவிங்கிகள் 14 முதல் 15 மாத கருப்ப காலத்தின் பின் ஒரு குட்டியை ஈனுகின்றன. இவை நின்ற படியே குட்டியீனுபவை என்பது குறிப்பிடத்தக்கது. குட்டிகள் 1.8 மீற்றர் உயரமுடையவையாக இருப்பதோடு பிறந்து சில மணிநேரத்திலேயே எழுந்து ஓடக்கூடியவை. வளர்ந்த ஒட்டகச் சிவிங்கிகளைக் கொன்றுண்ணிகளால் தாக்க முடிவதில்லையாயினும் குட்டிகளை சிங்கம், சிறுத்தை, கழுதைப்புலி மற்றும் ஆபிரிக்கக் காட்டுநாய்கள் போன்றவை வேட்டையாடுகின்றன. 25% முதல் 50% வரையான ஒட்டகச் சிவிங்கிகளே உயிர்தப்பி முழுவளர்ச்சியடைகின்றன. இவை தம்மைத் தாக்கும் விலங்குகளைக் கால்களால் உதைத்துத் தாக்குகின்றன.

## மேற்கோள்கள்


## வெளி இணைப்புகள்
*  ஒட்டகச் சிவிங்கிக் குட்டி பிறந்து தளிர்நடை போடும் காட்சிகள் (படங்களில்)

பகுப்பு:பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:ஆப்பிரிக்கப் பாலூட்டிகள்
இலங்கைப் போர் நிறுத்தக் கண்காணிப்புக் குழு

**இலங்கைப் போர் நிறுத்தக் கண்காணிப்புக் குழு**, இலங்கை அரசாலும் தமிழீழ விடுதலைப் புலிகளாலும் பெப்ரவரி 22, 2002ஆண்டு தொடங்கப்பட்டது. இது தொடக்கத்தில் ஐந்து ஸ்கண்டினெவிய நாடுகளான நார்வே, சுவீடன், பின்லாந்து, டென்மார்க், ஐஸ்லாந்து போன்ற நாடுகளை உறுப்பினர்களாக கொண்டிருந்த போதும், ஐரோப்பிய ஒன்றியத்தின் விடுதலைப் புலிகள் மீதான தடையை அடுத்து பின்லாந்து நாட்டு உறுப்பினர்களை வெளியேறச் சொல்லி விடுதலைப் புலிகள் கேட்டதை அடுத்து பின்லாந்து இவ்வமைப்பில் இருந்து விலகிக் கொண்டது. விடுதலைப் புலிகளுக்கும் இலங்கை அரசுக்குமிடையே 2002 இல் கைச்சாத்திடப்பட்ட போர் நிறுத்த உடன்படிக்கையில் இருந்து வெளியேறுவதாக இலங்கை அரசு ஜனவரி 3, 2008 அன்று அறிவித்ததை அடுத்து போர் நிறுத்த கண்காணிப்புக் குழுவினர் ஜனவரி 16 2008 இல் இலங்கையில் இருந்து வெளியேறவுள்ளனர்.

## அமைப்பு
இவ்வமைப்பின் தலைமை அலுவலகம் கொழும்பில் உள்ளது. ஆறு மாவட்ட அலுவலகங்கள் வடக்குக்கிழக்கில் யாழ்ப்பாணம், மன்னார், வவுனியா, திருகோணமலை, மட்டக்களப்பு, அம்பாறை ஆகிய பகுதிகளில் அமைந்துள்ளன. மேலும், புலிகளின் கட்டுப்பாட்டில் உள்ள கிளிநொச்சியில் ஓரு தொடர்பாடல் அலுவலகம் அமைந்துள்ளது . கடற்கண்காணிப்பு அணிகள் இரண்டு யாழ்ப்பாணம் மற்றும் திருகோணமலையில் இருந்தபோதும் அவை 2006 ஜூன் மாதம் முதல் இயங்கவில்லை.

### இவற்றையும் பார்க்கவும்
* 2002 போர்நிறுத்த உடன்படிக்கையில் இருந்து இலங்கை அரசு விலகல்
* இலங்கை இனப்பிரச்சினைக் காலக்கோடு

## வெளியிணைப்புகள்
*இலங்கைப் போர் நிறுத்தக் கண்காணிப்புக் குழு  இன் அதிகாரப்பூர்வ இணையத்தளம் 

## உசாத்துணைகள்

பகுப்பு:இலங்கை இனப்பிரச்சினை
ஜின்ஜர் பியர்

**ஜின்ஜர் பியர்**, இஞ்சி, சர்க்கரை (இலங்கைத் தமிழ்: சீனி) போன்றவற்றைக் கொண்டு உற்பத்தி செய்யப்படும் பானமாகும். இதன் உற்பத்தி இங்கிலாந்தில் 1700 களில் ஆரம்பிக்கப் பட்டு 1900 களில் பரவலானது. இதன் உண்மையான உற்பத்தியில் இஞ்சி, சர்க்கரை, நீர் ஆகியவற்றுடன் ஒரு வகை ஜெலட்டினால் ஆன பொருளும் சேர்க்கப்படும். 

இன்றைய ஜின்ஜர் பியரில் சாராயம் கிடையாது. இது அதிக அழுத்தத்தில் கார்பன்டைஆக்சைடு சேர்து அழுத்தி விற்கப்படும்.

இலங்கையில், பெரும்பாலும் யானைச்சின்ன குளிர்பானத் தயாரிப்பாளர்கள் இதை உற்பத்தி செய்கின்றனர்.

பகுப்பு:பானங்கள்
பாலியற் கல்வி

**பாலியற் கல்வி** எனப்படுவது, பால் தன்மை, தற்புணர்ச்சி, இனப்பெருக்கம், பாலுறவு, கருத்தடைச் சாதனங்கள் மற்றும் ஏனைய மனித பாலியல் நடத்தைகள் பற்றியதான கல்வியாகும்.

பாலியற் கல்வி தேவையா என்பது பற்றிய சர்ச்சைகள் பரவலாகக் காணப்படுகிறதெனினும் அது ஓரளவுக்கேனும் பாடசாலை பாடத்திட்டத்தில் காணப்படுகிறது. எயிட்சின் தீவிர பரவல் பாலியற்கல்வியின் தேவையை அதிகரித்துள்ளது. ஆயினும் எந்த வயதில் பாலியற் கல்வி கற்பிக்கப்பட வேண்டும் என்பதிலும் எத்தகைய விடயங்கள் கற்பிக்கப்படலாம் என்பதிலும் சர்ச்சைகள் தொடர்கின்றன.

## ஆண் விடலை அறிந்திருக்க வேண்டியவை
* தானாகவே வரும் விறப்புத்தன்மை
* விந்து 
* ஆணுறை அணியும் முறை

## இளம் பெண் அறிந்துருக்க வேண்டியவை
* மாதவிலக்கு, சரியாகத் தூய்மை செய்து கொள்ளும் முறை, அதன் பயமும் உடல் பலவீனமும்
* மார்பக வளர்ச்சி
* கருத்தரிக்கும் முறை, பாதுகாப்பு
* பெண் கருத்தடை முறைகள்

## உசாத்துணைகள்
* பாலியல் கல்வி

## மேலும் படிக்க
* Teaching Immorality In Schools By Ugochukwu Ejinkeonye, May 7, 2013
* Standards for Sexuality Education in Europe - study commissioned by the German Federal Centre for Health Education
* Youth sexuality in the internet age - study commissioned by the German Federal Centre for Health Education

## வெளி இணைப்புகள்

* Sexuality Information and Education Council of the United States (SIECUS)
* Nederlandse Vereniging voor Seksuele Hervorming (Dutch Society for Sexual Reform)

பகுப்பு:கல்வி
பகுப்பு:பாலியலும் சமூகமும்
பெல்மதுளை

**பெல்மதுளை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு சிறியநகரமாகும். இது மாவட்ட தலைநகரான இரத்தினபுரிக்கு தென்கிழக்குத் திசையில் 19 கி.மீ. தூரத்தில் அமைந்துள்ளது. இந்நகரமானது கொழும்பையும், கிழக்கு மாகாணத்தின் கல்முனையையும் இணைக்கும் ஏ4 பெருந்தெருவில் 120 கி.மீ. தூரத்தில் காணப்படுகிறது.

## புவியியலும் காலநிலையும்
இது இலங்கையின் புவியியல் பிரிவான சபரகமுவா குன்றுகளில் அமைந்துள்ளது. கடல் மட்டத்துக்கு மேல் சுமார் 216 மீற்றர்  உயரத்தில் காணப்படுகிறது. இங்கு ஆண்டு சராசரி வெப்பநிலை 27 பாகை செல்சியஸ் ஆகும். பெரும்பாலான மழைவீழ்ச்சி தென்மேல் பருவக்காற்றின் மூலம் கிடைக்கிறது, 2000-2500 மி.மீ. ஆண்டு சராசரி மழைவீழ்ச்சியை பெறுகின்றது. 

## மக்கள்
இது சிங்கள மக்களை பெரும்பான்மையாக கொண்ட நகரமாகும். நகரைசுற்றி காணப்படும் பிரதேசங்களிலேயே அதிக மக்கள் வாழ்கின்றனர். நகரில் இங்கு 2001ஆம் ஆண்டு சனத்தொகை கணிப்பீட்டின் படி  562 பேரே வாழ்கின்றார்கள், ஆனால் நகரைச் சூழவுள்ள பிரதேசங்களில் 83,888 பேர் வசிக்கின்றார்கள். இன அடிப்படையிலான சனத்தொகைப் பரம்பல் பின்வருமாறு:

சமய அடிப்படையிலான சனத்தொகைப் பரம்பல் வருமாறு:
 

## குறிப்புகள்


## உசாத்துணைகள்
* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

பகுப்பு:இரத்தினபுரி மாவட்டத்தில் உள்ள ஊர்களும், நகரங்களும்
1983

**1983** (**[[ரோம எண்ணுருக்கள்|MCMLXXXIII]]**) ஒரு சனிக்கிழமையில் ஆரம்பமான சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 23 - லோட்டஸ் 1-2-3 வெளியிடப்பட்டது.
* ஏப்ரல் 7 - Story Musgrave உம் Don Peterson உம் விண்ணில் நடந்த முதல் வீரர்களானார்கள்.
* ஏப்ரல் 12 - பிரித்தானியத் திரைப்படமான காந்தி எட்டு ஒஸ்கார் பரிசுகளை வென்றது.
* ஏப்ரல் 25 - அமெரிக்க சிறுமி சமந்தா ஸ்மித் (Samantha Smith) அணு ஆயுதம் பற்றிக்கேட்ட கேள்விக்கு ரஷ்ய தலைவர் யூரி ஆந்தரப்போவ் (Yuri Andropov) பதிலளித்த நாள்.  
* ஜூலை 24 - கறுப்பு யூலை, இலங்கையில் தமிழர்கள் படுகொலை.
* ஜூலை 25 - இலங்கையில் 3000 தமிழர் படுகொலை.
* செப்டம்பர் 27 - குனூ செயற்றிட்டம் பகிரங்கமாக அறிவிக்கப்பட்டது.
* நவம்பர் 30 - மைக்ரொசொப்ட் வேர்ட் வெளியிடப்பட்டது.
* சூன் 25 - இந்திய துடுப்பாட்ட அணி உலக துடுப்பாட்ட கோப்பையை வென்றது.

## பிறப்புகள்

* அக்டோபர் 24 - தீபச்செல்வன், ஈழத்து எழுத்தாளர், ஊடகவியலாளர்

## இறப்புகள்
* ஜனவரி 11 - பிர்லா, இந்தியத் தொழிலதிபர் (பி. 1894)

## நோபல் பரிசுகள்
* இயற்பியல் - சுப்பிரமணியன் சந்திரசேகர், William Alfred Fowler 
* வேதியியல் - Henry Taube 
* மருத்துவம் - Barbara McClintock 
* இலக்கியம் - William Golding 
* அமைதி - லேக் வாலேசா
* பொருளியல் (சுவீடன் வங்கி) - Gerard Debreu

## 1983 நாட்காட்டி

_
Y

## மேற்கோள்கள்

*
1985

**1985**  (**[[ரோம எண்ணுருக்கள்|MCMLXXXV]]**) ஒரு செவ்வாய்க்கிழமையில் ஆரம்பமான சாதாரண கிரிகோரியன் ஆண்டாகும்.

## நிகழ்வுகள்
* மார்ச் 15 - முதல் டொட்.கொம் ஆன symbolics.com பதிவு செய்யப்பட்டது.
* நவம்பர் 20 - மைக்ரோசாப்டின் முதல் விண்டோஸ் பதிப்பான விண்டோஸ் 1.0 வெளியிடப்பட்டது.

## பிறப்புகள்
## இறப்புகள்
* மே 19 - பி. சுந்தரய்யா, இந்திய விடுதலைப் போராட்ட வீரர், மார்க்சியக் கட்சித் தலைவர் (பி. 1913)
* டிசம்பர் 7 - றொபேட் கிறேவ்ஸ், ஆங்கில் எழுத்தாளர் (பி. 1895)

## நோபல் பரிசுகள்
* இயற்பியல் - Klaus von Klitzing
* வேதியியல் - Herbert A. Hauptman, Jerome Karle
* மருத்துவம் - Michael S. Brown, Joseph L. Goldstein
* இலக்கியம் - Claude Simon
* அமைதி - International Physicians for the Prevention of Nuclear War
* பொருளியல் (சுவீடன் வங்கி) - Franco Modigliani

## இவற்றையும் பார்க்கவும்
* 1985 இல் வெளிவந்த தமிழ்த் திரைப்படங்கள்

## 1985 நாட்காட்டி

## மேற்கோள்கள்

*